Începe prigoana ONG-urilor și în România? Iunie 13, 2017 • de Dollores Benezic, The Association for the Defense of Human Rights in Romania – the Helsinki Committee PSD, partidul de guvernământ din România, vrea să desființeze ONG-urile în 30 de zile dacă nu-și publică de două ori pe an veniturile și cheltuielile. Un proiect legislativ ce se dorește aprobat în Senat fără dezbateri, în procedură de urgență

Într-o inițiativă legislativă aflată în procedură de urgență în Senat, doi parlamentarii ai partidului de guvernămân PSD, propun câteva modificări importante la legea românească ce reglementează activitatea organizațiilor și fundațiilor. Printre modificările propuse de cei doi inițiatori se prevede că organizațiile neguvernamentale vor fi obligate, sub sancțiunea desființării în 30 de zile, să își publice în Monitorul oficial, de două ori pe an, veniturile și cheltuielile, cu evidențierea distinctă a persoanelor care aduc respectivele venituri și a activităților care le generează.

Împreună cu mai multe organizații neguvernamentale din România, APADOR-CH a semnat o scrisoare de protest adresată Parlamentului și Guvernului, cerându-le să dea dovadă de transparența pe care o pretind de la sectorul neguvernamental și să organizeze dezbateri publice înainte de a opera astfel de modificări legislative.

Principalele reproșuri la adresa proiectului vizează faptul că ONG-urile oricum au aceleași obligații fiscale ca și celelalte entități private din țară, iar impunerea arbitrară a unor sarcini noi este mai degrabă un mijloc de control politic asupra sectorului neguvernamental. În plus, expunerea de motive a propunerii legislative pleacă de la niște premise false.

O altă prevedere a inițiativei este Instituirea în premieră a unor instrumente de cenzură a criticilor pe care organizațiile le aduc uneori politicienilor și aleșilor publici, prin interdicția organizațiilor de utilitate publică de a derula “campanii de [...] opoziție față de un partid politic sau candidat pentru o funcție publică, în care poate fi numit sau ales”, o exprimare nefericită care poate duce la interpretări abuzive.



La fel e grav este și faptul că Ministerul Consultării Publice și Dialogului Social a organizat în ultimele luni câteva dezbateri cu ONG-urile, chiar pe tema modificărilor cerute de unele organizații la aceeași lege, totuși la niciuna dintre întâlniri nu s-a discutat și despre propunerile PSD, deși Senatul ceruse un punct de vedere de la Guvern pentru ele.

Aceasta nu este singura inițiativă legislativă a actualei guvernări, ce vizează funcționarea sectorului neguvernamental. Pe site-ul Ministerului justiției se află în dezbatere publică un proiect de lege privind regimul finanțărilor nerambursabile din fonduri publice alocate pentru activităţi nonprofit . În timpul campaniei electorale din 2016, dar și în timpul protestelor de amploare din iarna acestui an au existat poziții publice ale unor politicieni care insinuau interese oculte ale ONG-urilor în „destabilizarea țării”. Iar unele dintre modificările legislative aflate în discuție par inspirate din modele adoptate recent în țări vecine precum Ungaria sau Rusia.